Vi går ikke ud fra noget, men fokuserer på at finde denne pige.
Vi regnede med at finde hende mandag aften.
Det eneste, byen tænkte på, var: "Hvor kan Wilma være?"
Politiets alarmcentral.
Jeg kører ad E6 nordpå. Der går en sortklædt mand nord for Ljungskile.
Kan det være noget, som I bør se på?
Der var ballade inde i Uddevalla.
Wilma har forladt lejligheden. Hun tog nok til Göteborg.
Der kom tyske lighunde. De hunde markerer ved at gø.
Vi fandt hjulspor, der førte ned mod vandet.
Det skabte naturligvis grobund for mistanker.
Kort sagt skal jeg have brudt fysikkens love for at være skyldig.
Han ved, hvor hun er eller ikke er.
Hej. Jeg ringer fra politiet. Jeg hedder - .
Wilma Anderssons far ringer til os og er bekymret for sin datter.
Hun svarer ikke, når han ringer.
Ved du muligvis, hvor hun er?
Hun er min eks. Vi slog op i torsdags. Jeg ved ikke, hvor hun er.
Har du ikke hørt fra hende siden i torsdags?
- Nej. - Okay, så forstår jeg.
Hendes telefon er slukket. Vi fik dit nummer af - .
- Så er hun ikke hos dig. - Jeg har slettet hendes nummer.
Okay. Hun sagde intet i torsdags om, hvor hun skulle hen?
Vi havde et stort skænderi. Begge græd lidt, og så gik hun.
Og siden har du intet hørt? Så må vi bare lede videre.
Den 17. november 2019 får politiet i Uddevalla en anmeldelse-
om at 17-årige Wilma Andersson er savnet.
Ansvarlig for sagen bliver efterforsker Anette Timm Preinfalk.
Familien havde ledt efter hende om fredagen.
Det bliver den 15. Der skulle hun til tandlæge.
Tandlægen havde ringet til faderen og spurgt efter Wilma.
Så begyndte de at lede og undre sig over, hvor hun var.
16/11 tog faderen til lejligheden, hvor Wilma og kæresten Tishko boede.
Han ringede på, men ingen åbnede.
Men han kiggede ind gennem brevsprækken.
Han fornemmer, at nogen er hjemme. Men ingen åbner.
Jeg havde fri den weekend da Wilmas søster skrev på de sociale medier.
Der er en stor gruppe på Facebook, der findes for de fleste byer.
Der kom en besked om, at hun ville have hjælp til at finde sin søster.
Man læser ret tit på de sociale medier, at folk er forsvundet.
Vi vidste ikke, hvor slemt det var.
En ung pige kan stikke af af forskellige grunde.
Wilma forsvandt den 14. november.
Sidste gang nogen havde kontakt med Wilma var den 14. november-
ved 17-tiden. Vi taler om en ung pige på 17 år.
Hun var særdeles aktiv på de sociale medier.
Hun havde nær kontakt med venner og noget familie.
Og pludselig kunne ingen få fat på hende.
Da vi ikke fik fat på Wilma, jeg prøvede at ringe til hende-
og fik intet svar, så ringede jeg til Tishko.
Jeg fik en sms tilbage... som...
Da jeg læste den, fornemmede jeg, at noget var helt galt.
Så tog vi hen til lejligheden igen.
Vi spurgte, om vi måtte komme ind. Det måtte vi.
Hele hans adfærd var meget underlig.
Han gik med et tæppe om sig.
Da de møder Tishko i lejligheden, opfatter de ham som distræt.
Han virker sløv, påvirket.
Han er svimmel på en måde.
Han havde et hashmisbrug. Hvor stort er svært at sige.
Først siger Tishko, at de skændtes-
og at Wilma forlod lejligheden og rejste bort.
"Hun er nok taget til nogle fyre i Göteborg", sagde han blandt andet.
Mere var der ikke. Han havde ikke forladt lejligheden, sagde han.
Han kan ikke give flere oplysninger.
Der er en tidligere historie om Wilma-
at hun skulle være gået op på loftet, hvor de bor-
- og have prøvet at begå selvmord.
Tishko skulle have reddet hende, da hun var ved at hænge sig.
Eller at hun endda havde nået at gøre det.
Hej. Det er - fra politiet igen.
Vi har talt lidt med Wilmas mor, og hun fortalte, at engang-
da I havde slået op, havde Wilma forsøgt at hænge sig på loftet.
Ja. Der ringede jeg til hendes far.
Ja, så kom han og hentede hende.
Gider du at tjekke oppe på loftet, så hun ikke er der igen?
Jo, det kan jeg godt.
Men jeg tror ikke, at hun... Hun var jo vred, da hun gik.
Tog hun sine ting med eller kun sin telefon?
Hun tog sin håndtaske, tøj, sminke, telefonen. Hun tog alt.
Det, hun kunne bære.
- Hvad med hendes venner...? - Vi har ringet rundt til dem.
Der var nogle i Uddevalla og nogle i Stenungsund.
Men hun lader ikke til at være nogen steder. Heller ikke der.
- Her er hun ikke. - Der var også tomt der.
Hun er sikkert hos en fyr. Hun truede mig med det.
Hun har sikkert venner, som hendes forældre ikke kender til.
Det må vi håbe. Tusind tak for hjælpen.
Organisationer som Missing People og FIKK-
Frivillig Indsats ved Kriser og Katastrofer-
er på stedet for at hjælpe politiet med at lede. Engagementet er stort.
Folk hjælper til. Der har været stor opbakning.
Min spontane tanke var, at det var en ung pige, der bare var i byen.
Hun havde ikke givet besked.
Vi havde håbet på at finde hende mandag aften.
Jeg kan sætte mig i forældrenes sted.
Det er en selvfølge at være her og lede.
Der var en fantastisk opbakning på mange forskellige måder.
Mange af Uddevalla-boerne så det næsten som en pligt at møde op.
Hundreder af frivillige meldte sig for at lede efter pigen.
Politiet, forsvaret, foreninger...
...trossamfund... Alle gik sammen.
Byens eneste tanke var: Hvor kan Wilma være?
Det er naturligvis vigtigt at finde hende.
Ikke mindst for de pårørende-
men også for en fortsat forundersøgelse.
Lige nu antager vi intet. Fokus er på at finde denne pige.
Frivilligorganisationen FIKK vil lede videre frem til midnat.
Wilma var betænksom, kreativ, stædig og havde en stærk vilje.
Hun var en skøn pige med hjertet på rette sted.
Wilma kunne lide at træne-
omgås kammerater, male og indrette.
Hun var ret kreativ.
Hun elskede at snakke. Hun kunne tale uafbrudt, så længe det skulle være.
Vi kunne grine og fjolle rundt.
Samtidig kunne vi være alvorlige og tale om...
Vi kunne tale om alt muligt.
Wilma har i længere tid boet hos kæresten Tishko i Uddevalla.
Da Wilma finder sammen med Tishko er hun 15 år og han 20.
Efter noget tid flytter hun ind hos Tishkos forældre med Tishko.
Cirka et år senere får Tishko denne lejlighed.
Wilma flytter ind sammen med ham. Det er der, de bor.
Politiet udspørger Wilmas venner for at høre-
om der er nogen grund til, at hun ville forsvinde.
Vi får oplysninger om, at Wilma har slået op med Tishko.
Som regel var det modsat, ifølge oplysningerne. At Tishko slog op.
Men nu havde hun bestemt sig for at slå op.
Allerede den 13. fandt vi ud af, at hun havde slået op.
Det er den 14., at alle mister kontakten med hende.
Det usædvanlige var, at ingen havde hørt noget.
Hun plejede at give lyd til nogen, enten venner eller søsteren-
- når hun og Tishko havde skændtes.
Politiet udspørger igen Tishko via telefonen-
for at høre, om der er sket noget nyt.
Han holder fast i sin forklaring.
Han ved ikke, hvor Wilma er.
Han har været i lejligheden siden torsdag eftermiddag den 14. november.
Sent om aftenen den torsdag fik alarmcentralen-
- flere opkald fra bekymrede bilister.
Politiets alarmcentral.
Hej. Jeg kørte ad E6 nordpå. Der går en sortklædt mand-
på E6 nord for Ljungskile. Er det noget, I bør se på?
- Var han påvirket? - Han så ikke helt normal ud.
Han havde armene lige ud. Det så ikke helt normalt ud.
Godt, Godt. Tak, farvel.
En politipatrulje sendes ud for at samle manden op.
Så har vi taget - på motorvejen.
Vi kører - hjem til Uddevalla. Du får personnummeret på ham.
Jeg får en samtale fra en kollega, der fortæller-
at de havde kontrolleret en mand, der gik på E6 torsdag aften.
Han skulle være kæreste til den forsvundne Wilma.
Politikollegaen deler sine iagttagelser-
fra den torsdag aften den 14. november-
hvor de samlede Wilmas kæreste op på E6 og forhørte ham.
Han fortæller, at han har været i slagsmål inde i Uddevalla-
- med nogle unge indvandrere.
Hans tøj var beskidt.
Han virkede forvirret og i chok.
Det havde været ballade inde i Uddevalla, blandt andet med mænd-
- på samme alder som Tishko.
I forbindelse med kontrollen fortalte Tishko politikollegaen-
at han havde følt sig vred og ked af det efter balladen i Uddevalla.
Derfor tog han toget til en slægtning i Göteborg-
men fortrød på vejen og stod af i Ljungskile.
Så var han begyndt at gå langs E6 mod Uddevalla.
Efter at politiet hører om Tishkos mærkelige adfærd på E6-
bliver de mere nysgerrige på, hvad der var foregået-
mellem Wilma og Tishko, den aften Wilma forsvandt.
Naboer har observeret, at der er sket noget deroppe-
hos Tishko og Wilma den 14. De har hørt et skænderi.
Flere naboer hører larm fra lejligheden.
Men da en er på vej op for at se, hvad der foregår-
- stopper han pludselig...
Naboen, der går op, hører et hjerteskærende skrig.
Og så bliver der stille.
Det opfatter naboen, som om skænderiet er overstået.
Eftersøgningen af Wilma er massiv.
Man leder efter alt, der kan give ledetråde om, hvor hun er-
- eller hvad der er sket med hende.
Vi er i området, der ligger lige udenfor Uddevalla.
Vi er vendt tilbage hertil flere gange.
Vi fandt hjulspor, der var lidt underlige og som førte mod vandet.
Det gav anledning til mistanker.
Der havde vi søgt oppe i klipperne i omegnen.
Vi prøvede at komme ned til vandoverfladen.
Vi har haft dykkere og undervandsdroner-
- der har gennemsøgt bunden.
Vi mener nu, at området er afsøgt både over og under vandet.
Politiet prøver stadig at afklare Tishkos og Wilmas forhold.
Via samtaler med pårørende ser de, at det ikke var helt ukompliceret.
Blandt andet har Wilmas søster en opfattelse af Tishko-
som ældre end Wilma og meget kontrollerende-
- angående hvad Wilma må lave og gå i.
Wilma spørger tit Tishko: "Skal jeg have det her på eller noget andet?"
Så har han synspunkter om det.
Han kontrollerer også, hvor hun er.
Hun har vel opfattet det som generende, at han styrer hende.
Wilma bliver mere isoleret.
Hun træner ikke. Hun elskede at gå til fitness.
Hun dropper skolen. Wilma har altid været ret social-
- men blev mere ensom.
Den sidste tid virkede det, som om hun var meget stærkere på en måde.
Hun var klar til at forlade Tishko.
I politiets telefonsamtaler med Tishko-
der er lavet i forbindelse med, at Wilma blev meldt savnet-
siger han, at han har været i lejligheden, siden hun forlod den-
- torsdag den 14. november.
Men både politirapporten om, at han blev samlet op på E6-
og analyser af hans mobil tyder på noget andet.
Kortlægningen af Tishkos færd begynder den 14.-
lidt tidligere om eftermiddagen. Vi kan se-
- at han er i Netto og handler.
Derefter går han sikkert hjem til sin bolig.
Det kan følges på hans telefon.
Så er han i sin bolig frem til 18.30, hvor han forlader den.
Det, naboerne hører, sker et sted derimellem.
Wilma havde sidste kontakt med sin mor efter klokken 17.
Der er halvanden time fra sidste samtale med moderen-
- til Tishko går 18.30.
Spørgsmålet er: Forlader Wilma lejligheden før Tishko-
- eller forlader de den sammen?
Eller kan det være, at hun aldrig forlod lejligheden?
I den fortsatte kortlægning kan politiet se-
at efter Tishko kom hjem igen omkring 22.30-
har han faktisk været hjemme resten af weekenden-
og har både lørdag og søndag afvist tilbud om vagter-
- fra sit job i hjemmeplejen.
Men om mandagen, hvor han får tilbudt en rute med tjenestebil-
- siger han ja.
Vi prøvede at kortlægge Tishkos færden.
Vi vidste, at han arbejdede om mandagen den 18.
Af arbejdsgiveren fik vi at vide, hvilken bil han havde kørt i.
Vi kontrollerede bilen. Det viste sig, at den havde gps.
Det underlige var, at han var hjemme i sin bolig flere gange under vagten.
Vi kunne følge, hvordan han kørte til borgere-
og tilbage til boligen ved flere lejligheder.
Kortlægningen af Tishko viser en række mystiske hændelser.
Hvorfor har han besøgt lejligheden så mange gange om mandagen?
Hvorfor lyver Tishko for politiet om at have været-
i lejligheden hele torsdag aften? Hvad har foranlediget-
at han ender ude på E6? Hvad er det, han skjuler?
Der er for meget, der ikke stemmer.
Vi tror, at han ved, hvad der er sket.
Han ved, hvor hun er eller ikke er.
Politiet frygter, at den 17-årige Wilma er udsat for en forbrydelse.
I dag blev en mand anholdt mistænkt for mord.
Ved anholdelsen af Tishko ligger han på en sofa i stuen-
og hviler, som de opfatter det. Intet usædvanligt.
Han går med patruljen. Det er en udramatisk anholdelse.
På politistationen får Tishko at vide, at han er mistænkt for mord.
I det indledende forhør hævder Tishko stadig-
at han blev i lejligheden efter skænderiet, hvor Wilma forlod stedet-
og at han ikke ved, hvor hun er, eller hvad der er sket med hende.
For at komme videre starter politiet en kriminalteknisk undersøgelse-
- af Tishkos og Wilmas lejlighed.
Kriminaltekniker Monica Johnzon får opgaven-
- sammen med sin kollega.
Min første fornemmelse var ikke min, men kollegaens.
Vi bestemmer forinden, hvem der klarer oversigtsfotograferingen.
Det gjorde min kollega.
Der havde jeg ikke været inde.
Jeg havde ikke engang set ind.
Han kom ud og fortalte, at der var blod i stuen.
Da kriminalteknikerne konstaterer, at der er små spor af blod-
i stuen i Wilmas og Tishkos lejlighed-
begynder de en grundigere undersøgelse.
For os er det vigtigt at påvise, at der er blod-
og at man har gjort sig umage med at gøre rent og prøve at fjerne det.
Vi sikrede blod, der kunne ses med det blotte øje.
Men ikke noget særligt.
For at se, om der er blod, der ikke er synligt for det blotte øje-
bruger de en metode, der kaldes Bluestar.
Man bruger et lille apparat med et mundstykke-
og sprayer et middel ud, der reagerer på hæmoglobinet-
jernet i blodet. Så blev rummet fotograferet en del ad gangen.
Så ser man, hvor fluorescensen, den blå tone, øger.
Der lyste blåt på gulvet, hvor vi ikke vidste, at der var blod.
Der var mere blod på stedet, end det vi umiddelbart kunne se.
Man kan gøre godt rent, men blod er næsten umuligt at fjerne.
Politiet har nu tydelige spor på, at noget er sket i lejligheden-
og at nogen har prøvet at skjule det.
Men hvad?
Politiet gør alt for at opklare, hvad der er sket med Wilma.
Samtidig med at eftersøgningen af Wilma intensiveres-
sidder hendes kæreste Tishko i arresten-
hvor han konfronteres med de nye beviser.
I forhør siger Tishko, at det er umuligt.
Der kan ikke være noget blod i hans lejlighed.
I et af forhørene af Tishko sidder han mere eller mindre bare og griner.
Det kan være, at han prøvede at tænke på andre positive ting-
der fik ham til at le. Ingen anelse. Det finder jeg vist aldrig ud af.
Politiet forhører også Tishko om-
- sit syn på sit og Wilmas forhold.
Tishko fortalte om, hvordan han så på deres forhold.
Og... Han syntes vel, at det ikke var værre-
end andre unges forhold. Af og til så skændes man.
Han følte ikke, at han var kontrollerende.
Han syntes, at hun kunne være besværlig.
Det er sjældent den enes skyld, at to skændes eller slås.
Men han mente, at de havde et kærligt forhold.
De stod hinanden nær.
Han havde ikke samme opfattelse som andre tæt på Wilma.
Forsvaret, politiet og frivillige er ude. Men ingen spor.
Man kan næsten skære i atmosfæren her på stedet.
"Eftersøgningen af Wilma resultatløs."
Folk ledte og ledte.
Der var et stort håb om at finde Wilma i live.
Vi ledte og ledte og havde stor kontakt med politiet-
- pårørende, organisationer og...
Alle bad mig om at bevare håbet-
- og ikke opgive.
Man går som i et tomrum af panik og kaos.
Nærmest en fortvivlelse... Man kan næsten ikke beskrive den følelse.
Den er forfærdelig.
Mistanken mod Tishko bestyrkes yderligere-
da et fund gøres i affaldsrummet, der hører til lejligheden.
Ugen efter Tishkos anholdelse ringede skraldemændene-
og fortalte, at der var noget underligt i affaldet.
Teknikere blev sendt til stedet.
Der lå blandt andet pudevår og pudefyld-
i plastposer. På en pose stod der endda Tishkos navn.
Som når man bestiller mad hjem.
Der viste sig at være blod på, der stammede fra Wilma.
Teknikerne undersøgte toilettet. Der var også en masse fyld-
- proppet ned i det.
Pudebetrækkene, der blev fundet i affaldet-
lignede det sengetøj, der blev fundet i lejligheden.
Samme farve og mønster.
Desuden var der en hel del blod på det.
Det blev sendt til NFC. De mente, at betrækket var mættet.
Så er det ikke kun nogle bloddråber, men ganske meget blod i stoffet.
De nye fund peger også på, at noget alvorligt er hændt Wilma.
Nu kobles blodbilledanalytiker Åse Zander på sagen-
for at se, om hun kan give et bedre indtryk af, hvad der skete.
Der var noget interessant på væggen-
- i en vinkel fra stedet foran sofaen.
Det var noget med lidt mere substans i.
Det var tykkere og fyldigere blodpletter.
De blev analyseret. Der opdagede man-
- at Wilmas muskelvæv var i det.
For at løsne muskelvæv kræves der en kraft...
Det er ikke et blidt slag. Der skal rigtig kraft bag.
Det er så store stykker, der er røget af...
At Wilma blev skadet alvorligt i boligen bliver mere og mere tydeligt.
Det store spørgsmål er, om hun mistede livet der.
Politiet bestemmer sig for at bruge tyske lighunde i lejligheden.
Vi vil vide, om hun har ligget død i lejligheden.
For væk var hun jo.
Blev hun såret i lejligheden og forsvundet?
Slap hun såret væk derfra, eller døde hun rent faktisk der?
Er det et gerningssted for vold eller for mord?
Det var grunden.
Deres hunde markerer ved at gø.
Han markerer i sengen.
At de tyske lighunde markerer på sengen viser-
at Wilma sandsynligvis blev dræbt i lejligheden.
I køkkenet gør man også et andet vigtigt fund.
Vi fandt en kniv i opvasken, der lå sammen med andre knive.
Da NFC i Linköping undersøgte den, fandt de frem til-
at der var dna fra Wilma på og et stykke muskel.
Før Anette Timm Preinfalk deler de nye resultater med Tishko-
fra de kriminaltekniske undersøgelser-
vil hun selv besøge lejligheden. Der tyder stadig mere på-
- at et mord er begået.
Da jeg kommer derhen, fortæller teknikeren mig-
- at der lugter i lejligheden.
Det kunne jeg også fornemme.
Der var noget, der lå et sted.
Vi kom hurtigt frem til, at det var i soveværelset. Lugten kom derfra.
Da de leder videre, mener de, at lugten kommer fra et klædeskab.
Mens teknikerne leder efter kilden til lugten-
vender efterforskeren Anette Timm Preinfalk tilbage-
til politistationen, hvor et forhør med Tishko venter.
Vi når lige at mødes, mig, advokaten og Tishko-
da jeg får et opkald om, at de har fundet en taske-
og de siger, at der ligger noget i den-
- der kan høre sammen med Wilma.
Det eneste, jeg spurgte Tishko om denne gang-
var, at vi havde fundet en sort taske-
og vi ville høre, hvad indholdet var.
Eftersøgningen af Wilma Andersson er slut. Politiet har gjort et fund-
der gør, at de konkluderer, at den 17-årige pige ikke lever.
Hvad politiet endnu ikke fortæller er, at indholdet af tasken-
de fandt i klædeskabet i soveværelset er mere makabert-
- end nogen kunne forestille sig.
Vi vidste, at tasken havde ligget der hele tiden.
Vi ledte selvfølgelig efter en hel person de to første dage.
Men denne taske, som man har med, når man flyver, en kabinetaske...
Vi tænkte ikke den tanke, at hun var blevet parteret.
Når du kommer til et sted og leder efter en savnet person-
så leder vi efter en person, død eller levende. En krop.
Hvis du ikke finder det i lejligheden, hvilket vi ikke gjorde-
så tænker du ikke, at der kan ligge en kropsdel gemt et sted.
Teknikere og andre arbejder som normalt.
Det har ikke haft nogen som helst betydning for sagen.
Det er naturligvis tragisk for familien.
De har måttet vente længere på beskeden om, at Wilma er fundet-
- og ikke lever mere.
Det, politiet finder i tasken, er Wilmas hoved-
- indpakket i sølvfolie.
Wilmas mor Linda skal til at lede efter Wilma igen-
da hun får beskeden, der slukker alt håb.
De kom med bilen og parkerede for at tage den normale briefing.
Samtidig kommer denne telefonsamtale.
Og så lyder der naturligvis et primalskrig fra moderen.
Hun falder om.
Jeg vendte mig om og gik hen til de frivillige på stedet.
De havde hørt dette skrig.
Jeg fortalte, at de havde hørt den forsvundne piges mor.
Det er som et mareridt, hvor du ikke kan vågne.
Du er i det.
Jeg ønsker ingen det, som vi skal gennemleve.
Ikke kun os i familien, men også alle omkring os.
Det rammer så mange.
Hvordan nogen kan gøre det mod Wilma, der havde hele livet foran sig-
- forstår jeg ikke.
Da beskeden kom, så tror jeg at for hele samfundet, hele Sverige-
- gik luften ud af alt.
Håbet og alt lys gik bare ud.
Da det svenske retsmedicinske center, NFC, undersøger tasken-
finder de Wilmas pas, mobiltelefon, et tørklæde og et lille tøjdyr.
Wilmas hoved er viklet ind i flere lag sølvfolie og tape.
På folien sidder Tishkos fingeraftryk.
Her var mange ting, som Tishko havde svært ved at forklare.
Blandt andet fingeraftrykkene på det, fundet var indpakket i.
Forklaringen var, at han brugte masser af folie-
til at pakke hash ind i, fordi det lugter så meget.
Så bruger han rigtig meget.
For at spare på folien, når han har røget sit hash-
ruller han den tilbage på rullen igen.
Det kan være sådan...
Tishko mener, at gerningsmanden, der har placeret fundet-
har brugt folien. Derfor er Tishkos fingeraftryk på den.
At politiet først finder tasken med Wilmas hoved efter ni dage-
tyder ifølge Tishko på, at en anden kan have placeret den i lejligheden.
Lejligheden var ubevogtet, før teknikerne kom-
- mellem klokken ti og kvart over et-
- da Tishko blev anholdt.
Efter det har politiet haft lås på lejligheden.
Så en anden gerningsmand Tishko blive anholdt og forlade lejligheden?
Tishko har før sagt, at Wilma har lavet kopier af nøgler.
Tog gerningsmanden Wilmas hoved med ind i lejligheden-
og pakkede det ind i materialer fra lejligheden-
der desuden havde Tishkos fingeraftryk på...
Det bliver teknisk helt umuligt.
Som vi ser det, kan ingen andre have lagt fundet i tasken.
Selv om de ikke har fastslået dødsårsagen-
og liget mangler, så rejser anklager Jim Westerberg tiltale-
mod Tishko Ahmed for mordet på Wilma.
26. maj 2020 starter retssagen i Uddevalla tingsret-
med Wilmas pårørende, der håber på at få svar på-
- hvad der er sket med hende.
Anklager Jim Westerberg fremlægger beviserne-
og beder Tishko fortælle, hvordan han forholder sig til anklagerne.
Kort sagt skal jeg have brudt fysikkens love-
- for at være skyldig i det her.
Der er fundet blod fra Wilma i samtlige rum i lejligheden.
- Har du ikke bemærket det? - Det har jeg aldrig set.
Der er gjort rent i lejligheden. Du har selv sagt, at du gjorde rent.
Jeg havde husket det, hvis jeg havde vasket blod af. Det har jeg ikke.
På tv-møblet var der, som der står, muskelvæv.
- Har du set det på venstre side? - Nej.
- De fandt dit blod på tæppet. - Det er umuligt.
Tishko får spørgsmål om sin kontrollerende adfærd mod Wilma.
Du ville bestemme og sådan. Kan du kommentere det?
Jeg har en kæreste, der er 16-17, og som ser rigtig godt ud.
Jeg påpeger, at hun ikke bør tage visse ting på-
fordi folk glor. Ingen ønsker, at folk glor på din pige.
En selvfølge. Men kontrolbehov ville jeg absolut ikke kalde det.
Jeg har observeret Tishko under hele sagen.
Han har givet forskellige indtryk.
For det meste har han virket ret rolig, næsten uinteresseret-
nogle gange. Han har ikke svaret Wilmas pårørende-
der har set på ham. Han har valgt ikke at besvare de blikke.
Wilmas familie valgte at sidde med alle ti retsdage.
Den sidste dag blev et følelsesladet møde med kæresten.
Det sidste, der skete i retssalen-
er, at Tishko rejser sig og retter sit blik mod Wilmas familie-
- og giver dem langfingeren.
Og det...
Det bliver starten på stor dramatik, da de pårørende råber til ham-
at de vil have svar. "Hvor er hun? Hvor er hun?"
Han forsvinder ud med arrestpersonalet.
Den 27. juli kommer dommen mod Tishko.
Byretten idømmer ham fængsel på livstid-
for mordet på Wilma og usømmelig omgang med lig.
Men forsvaret anker dommen-
og sagen går til landsretten, der sænker straffen.
I landsretten dømmer man Tishko for mord, men nøjes med 18 års fængsel-
hvilket er den højeste tidsbegrænsede straf i Sverige.
Angående anken er vi lidt overraskede over, at man mener-
at der ikke var særlige forværrende omstændigheder.
Jeg tænker her på, at man nedtonede overfaldets længde.
Man siger, at det ikke er bevist, hvor længe overfaldet står på.
Det synes jeg, at vi har bevist via vidneudsagn.
For Uddevalla-boerne lever mindet om Wilma videre.
Det har været noget, man bearbejdede på nært hold i lang tid.
Det er en del af dig. Jeg tror, at det er en del af hele Uddevalla.
Det er noget, der... Det er et minde, som vil leve med byen-
- og os, der blev berørt, livet ud.
Livet bliver aldrig, som det var før dette.
Der er et før, og der er et efter.
Vi bliver mindet om det hver dag.
Der går ikke en time, uden at man tænker på Wilma-
- og det, der er sket.
Wilma og vi fik livstid.
Han fik 18 år og er ude efter 11.
Der er ingen retfærdighed i det.
Jeg håber, at Wilma en dag får en form for oprejsning-
så vi kan få lov til at begrave hele vores Wilma.
Situationen nu er ikke i orden.
Oversættelse: Mikael Seierup 2021 www.vsi-stockholm.tv